Matematiklærer med flair for IT til Stauning Skole

**Stauning Skole søger en engageret matematiklærer til en fast fuldtidsstilling pr. 01.04.25 eller hurtigst muligt.**

Da en af vores dygtige lærere har søgt nye udfordringer, søger vi en ny kollega, der vil blive en del af vores stærke og professionelle team. Vi er ambitiøse på børnenes vegne og stræber efter at skabe den bedst mulige læring, trivsel, udfordring og udvikling for skolens elever, både individuelt og i fællesskab.

**Vi søger en uddannet lærer, der:**

* Har undervisningskompetencer i matematik, natur/teknologi, håndværk og design, tysk og er interesseret i at indgå i skolens arbejde med IT og Makerspace. - Vi prioriterer denne fagrække, men er også åbne for andre fagkombinationer.
* Kan arbejde struktureret og er en kompetent klasserumsleder.
* Har positiv energi og fagligt engagement.
* Er loyal, pligtopfyldende og fleksibel.
* Er tillidsvækkende og diplomatisk i kontakten med elever, forældre og kollegaer.
* Har et glimt i øjet og et godt humør.
* Har lyst til at udvikle vores skole i tæt samarbejde med dygtige kolleger på tværs af årgange.

**Vi tilbyder:**

* Et engageret lærerværelse, hvor lærerne bidrager med entusiasme og glæde.
* Et godt arbejdsmiljø med et godt kollegialt samspil.
* En skole med en klar pædagogisk profil.
* En skole, hvor vi gerne inddrager IT i undervisningen.
* Gode lærerarbejdspladser.

Hvis dette lyder interessant for dig, så skynd dig at sende os din ansøgning. Du er meget velkommen til at kontakte skoleleder Anne Maria Nørgaard på 9974 1952/2073 8893, hvis du har spørgsmål til stillingen eller ønsker en rundvisning på vores skønne skole.

**Lidt om os:** Stauning Skole og Børnehus er en helhed med en lille folkeskole med 96 elever fra 0. – 6. klasse, samt vuggestue, børnehave og SFO med i alt 105 børn tilknyttet. Skolen ligger i naturskønne omgivelser tæt på natur og fjord, midt i Naturens Rige - Ringkøbing Skjern kommune. Vi har gode rammer både inde og ude og ønsker at gøre en forskel med mottoet: "Ny dag – nye muligheder".

**Ansøgning:** Løn efter gældende overenskomst. Ringkøbing-Skjern Kommune indhenter straffeattest i ansættelsesforhold, der vedrører børn og unge. Alle ansøgninger skal sendes elektronisk via www.rksk.dk under ledige jobs. Vedhæft din ansøgning, CV og relevante bilag i PDF eller DOC format. **Ansøgningen skal være sendt elektronisk senest mandag den 17. februar kl. 12.00.** **Der afholdes samtaler mandag den 24. februar**. Ansættelse pr. 1/4 2025 eller hurtigst muligt.